Våre spørsmå er som fylgjer:

La Naturen Leve

C/o Gudmund Sundlisæter, Conrad Holmboes veg 13, 9011 Tromsø

Til Stortingspolitikarar og kandidatar til Stortings- representasjon frå Sogn og Fjordane, Vestland fylke!

La Naturen Leve har som mål å hindre natur- øydeleggjande vindkraftutbygging. Fylgjene av slik utbyggjing ser ein no i m. a. kommunane Kinn, Stad, Vefsn og Tromsø;

Mange innbyggjarar opplever tap av natur, landskap og verdifulle friluftsområde.

Biologisk mangfald er truga. Statsforvaltaren i Vestland har m.a. påpeika dette i Sogn og Fjordane.

Det samiske folk sine rettar, livsgrunnlag og kulturarv vert sett til side. Øyfjellet vindkraft i Vefsn kommune er døme på dette.

Fylgjene vindkraft har på folk si helse vert ikkje teke på alvor. Dette gjeld bisfenol- a som i aukande grad vert nytta i vindturbinar. Helseplager knytt til lågfrekvent støy er ikkje grundig kartlagt.

Eigedomsverdiar går tapt. Døme på dette finn ein i nærleiken av Lutelandet vindkraft ved Korssund i Fjaler kommune kor hytte- eigarar opplever reduserte eigedomsverdiar.

Okla vindkraft medfører øydelagde drikkevass- kjelder for innbyggjarane i Borgundvåg i Stad kommune. Nasjonalt finn ein døme på redusert vasstilførsel ved Raudfjell- Kvitfjell vindkraft i Tromsø kommune.

Med denne bakgrunn spør La Naturen Leve kva du som kandidat til Stortinget ved valet i 2021 meinar om vindkraftutbygging:

1: Er vindkraft i Vestland fylke sine fjell- og kystområder noko du støttar?

2: Kvar i Vestland fylke vil du, om du er for vindkraft, etablere vindkraft?

3: Reknar du vindkraftprosjekt, der botn- faste turbinar nær kysten vert etablert, som akseptabelt?

4: Er havvind- prosjekt på flytande installasjonar akseptabelt? Og er denne type anlegg utan negative miljø- konsekvensar slik du ser det?

5: Kva andre produksjons- alternativ ser du som fornybare energikjelder?

Vi håpar du tek deg tid til å svare på desse spørsmåla og sender svar pr e-post til:

post@lanaturenleve.no

La Naturen Leve ynskjer å presentere svar du gjev i våre medie-kanalar.

På førehand Takk!

Venleg helsing

Marino J. Ask

Styreleiar

La Naturen Leve

m-jas@online.no

900 89570